"זו הייתה הצלה של החיים", אמר המנג'ר יורגן קלופ על הביצוע המדהים של אליסון שמנע שער שוויון מארקדיוש מיליק, חלוץ נאפולי שבדקה ה-92 באחד על אחד מצא את עצמו נעצר בצורה אדירה על ידי שוער ליברפול - מי שלמעשה העניק לקבוצתו את הניצחון 0:1 לו הייתה זקוקה כדי להבטיח את הכרטיס מבית המוות היישר לשמינית גמר ליגת האלופות. נאפולי הייתה בפסגת הבית ערב המשחק, אבל בעקבות ההפסד תיאלץ להסתפק בליגה האירופית. בתקשורת הבריטית היו כמובן באקסטזה והצהובונים הלכו, בין השאר, על משחקי מילים: "מו פלייס לייק הום", כתב ה"מירור". ה"סאן" הלך על "מו-הו-הו", רגע לפני חג המולד. ה"דיילי סטאר" חגג: "סלאח האיום שלח את ליברפול ל-16 האחרונות".
כמו תמיד, יורגן קלופ לא הצליח להסתיר את ההתלהבות: "אני עדיין מלא באדרנלין, המשחק הזה היה פשוט מדהים. השחקנים שיחקו עם כל הלב שלהם. ההגנה והלחץ שעשינו היה אחד הטובים שראיתי אי פעם". כשהמנג'ר נשאל איזו יריבה יעדיף לקבל בשמינית ענה: "אין לי שום מילה בנוגע להגרלה, עד הדקה ה-75 בכלל לא יכולתי לחשוב עליה. איך אני יכול לקוות ליריבה עכשיו? החלק הקשה ביותר היה ממש אחרי שער היתרון. זה היה מאוד פראי מבחינת שני הצדדים. השער שסלאח כבש היה פשוט ענק וההצלה של אליסון - אין לי מילים. זה היה פשוט מדהים. מעולם לא ראיתי דבר כזה. אם הייתי יודע שאליסון יהיה כזה טוב, הייתי משלם עליו סכום כפול ממה ששילמנו. אני מאוד גאה בשחקנים שלי".
"ידענו מהרגע הראשון שזה יהיה משחק קשה", הודה ג'יימס מילנר. "זו הייתה הופעה נהדרת שלנו. ידענו שהיינו צריכים לשחק טוב בחלק האחורי, וההגנה שלנו הייתה נהדרת". על השער היקר של סלאח, הוסיף מילנר: "הוא ווינר, שחקן ברמה עולמית. וכן, הוא עשה זאת שוב". אנדי רוברטסון הוסיף: "ידענו שאנחנו חייבים לספק פתיחה מהירה וזה מה שעשינו. ב-0:0 לא היה לנאפולי שום דבר להפסיד והיא שלחה את הבלמים שלה קדימה. ההצלחה של אליסון הייתה פשוט בלתי יאמנת. היינו בטוחים שנצליח לשמור על שער נקי במצב של 0:1 ואני שמח שזה קרה".
“[He’s a] great character, a great guy and he helps us all. He gives confidence to everyone."
בנאפולי ישנה כמובן אכזבה עצומה. המאמן קרלו אנצ'לוטי טען: "העבירה של ואן דייק על דריס מרטנס הייתה צריכה להיות כרטיס אדום. ראיתי את זה בווידאו שוב. היו הרבה שאלות העונה על טכנולוגיית ה-VAR ולמה לא נכנסה כבר, אבל היא תהיה בשמינית ועבורנו זה מאוחר מדי. זו תחושה כלל לא פשוטה, אך נצטרך להרים את הראש ולהתאושש במהרה להמשך העונה. בכל אופן, באמת נתנו הכל, כך שאנחנו לא יכולים להצטער על שום דבר שעשינו. היינו קרובים מאוד למטרה, אך נלמד מכך ונמשיך לליגה האירופית. התכוננו לאינטנסיביות והאגרסיביות של ליברפול, אבל לא הצלחנו להבקיע למרות כמה הזדמנויות”.
העולם משתנה בקצב מהיר וגם הספורט לא נשאר מאחור. שיפוט הווידאו וטכנולוגיית קו השער הן רק סנוניות ראשונות בגל החדש. מה עושים מועדוני כדורגל גדולים בעולם ומתי כל זה יגיע לארץ?
העיתון הגרמני 'בילד' חשף את התוכנית של נשיא אופ"א והקבוצות האירופאיות, לעבור ממשחקי באמצע שבוע לימים שבת וראשון - על מנת להגדיל את החשיפה בעולם למשחקים. מתי זה יקרה?